### Beslutning

Fremsendes til Sundheds- og Omsorgsudvalget til behandling i henhold til beslutning i byrådets møde den 23. marts 2022.

Fælles strategi for forebyggelse af ensomhed.

### Resumé

Antallet af unge, voksne og ældre, der rammes at vedvarende ensomhed, har de seneste år været stigende, og den udvikling skal vendes i [adresse]. Med en fælles strategi for forebyggelse af ensomhed sættes fokus på initiativer, der kan forebygge ensomhed på et strukturelt niveau og modvirke, at aarhusianere i alle aldersgrupper oplever at være uønsket alene.

Med strategien som trædesten skal der i 2022 igangsættes konkrete initiativer indenfor strategiens fire forebyggende temaer:

* Byrum og samlingssteder
* Støtte i livsovergange
* Fællesskaber for alle
* Naboskab og medborgerskab

Ensomhed er et samfundsproblem, og forebyggelse af ensomhed forudsætter samarbejde på tværs. De konkrete initiativer skal derfor udvikles sammen med borgerne og på tværs af civilsamfund, kommune, region, uddannelsesinstitutioner, patientforeninger, almene boligorganisationer, faglige organisationer m.fl.

### Indstilling

Det indstilles:

At 1) Byrådet vedtager strategien, og forpligter magistratsafdelingerne på, at der i afdelingerne og på tværs af magistratsafdelinger og sammen med civilsamfund, medborgere, boligorganisationer m.fl., igangsættes konkrete initiativer indenfor strategiens fire forebyggende temaer.

### Sagens forløb

10-03-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-03-2022 Magistraten

Fremsendes til [adresse] med bemærkning, at Magistraten i mødet den 14. marts 2022 anbefaler, at byrådet tiltræder Magistratsafdelingen for Sundhed og Omsorgs indstilling af 14. februar 2022.

Der peget på mange gode initiativer og udviklingsveje, som kan konkretiseres i det videre arbejde.

Borgmester Noah Kristoffersen og Olivia Andreasen deltog ikke i sagens behandling.

 23-03-2022 [adresse]
Fremsendes til Sundheds- og Omsorgsudvalget til behandling i henhold til beslutning i byrådets møde den 23. marts 2022.
 30-03-2022 Sundheds- og Omsorgsudvalget
Beslutning ikke frigivet